În anul 2022 cercetările în cadrul proiectului din cadrul Programului de Stat (2020–2023)

20.80009.0807.21 ”Migrația, schimbări demografice și politici de stabilizare a situației” au fost axate pe cercetarea cross sectorială a impactului migrației și schimbărilor demografice asupra economiei și diferitor sisteme sociale, elaborarea recomandărilor de politici din perspectivă rezilienței demografice – o nouă abordare adoptată de guvernelor țărilor europene, inclusiv de Republica Moldova.

În urma implementării metodologiei Conturilor Naționale de Transfer au fost analizate aspectele ce țin de generarea veniturilor și consumul populației pe parcursul ciclului economic de viață, transferuri publice și private de la un grup de vârstă la altul sau de la o generație la alta. Au fost explorate diferențele de gen în veniturile și consumul de-a lungul ciclului de viață.

Pentru evaluarea stabilității financiare a BASS din Republica Moldova în baza unui model a fost elaborat și propus mecanismul de prognozare a cheltuielilor pentru achitarea pensiilor pentru perioada medie (pentru anii 2022-2025). Au fost calculate numărul de pensionari după vârstă și a cuantumul mediu anual al pensiei după vârstă, în baza cărora a fost elaborată prognoza cheltuielilor pentru achitarea pensiilor, ținând cont de indexarea prestațiilor de asigurării sociale. Au fost efectuate calculele pierderilor veniturilor Bugetului asigurărilor sociale de stat (BASS) determinate de reducerea numărului de salariați și a celor ocupate în sectorul informal. A fost elaborată metodologia pentru evaluarea și determinare a dimensiunii pierderilor economice, ca urmare a dizabilității populației adulte, pentru diferite vârste și grupuri sociale.

A fost evidențiați factorii emigrației la etapa actuală, evidențiate unele schimbări în modelele de migrație internațională. S-a constatat creșterea emigrației din mediul urban, printre raioanele cu cel mai înalt nivel se evidențiază Ialoveni, Cantemir, Cahul și apoi în mun. Chișinău. Populația orașelor mici și centrelor raionale este activ implicată în migrația urban-urbană, unde principalele destinații sunt municipiile Chișinău și Bălți. Selectivitatea migrației interne se răsfrânge asupra schimbărilor în structura populației la nivel de raioane și localități, urgentează declinul populației în mediul rural și orașele mici.

Cercetările privind schimbările în speranța de viață în Republica Moldova în perioada pandemiei Covid-19 au demonstrat că din totalul deceselor înregistrate circa 50% pot fi considerate premature, iar 25% din pierderile premature cauzate de COVID-19 sunt concentrate în rândul populației cu vârstă cuprinsă între 57 și 61 ani, fiind o reflecție a mortalității generale caracterizată printr-un nivel ridicat al mortalității premature.

În baza analizei secundate a datelorstudiului Generații și Gen (2020) a fost elaborată tipologia comportamentului reproductiv al femeilor din Republica Moldova la etapa de tranziție de la modelul tradițional la cel modern. Studiul cuantifică eterogenitatea comportamentului reproductiv și are implicații importante în percepția științifică a tendințelor actuale și a dinamicii prospective a fertilității în Republica Moldova, servind pentru elaborarea politicilor familiale orientate spre grupuri sociale cu fertilitatea scăzută.

În urma realizării studiului sociologic calitativ ”Atitudini și practici în implementarea concediului paternal” au fost determinate cauzele neutilizării concediului paternal cum ar fi necunoașterea dreptului de a beneficia de concediu paternal; dubla salarizarea – oficială și ”în plic”; angajarea neoficială; perioade specifice de activitate a întreprinderii/companiei; dependența de venituri complementare locului de muncă etc., elaborate recomandări de politici în domeniu.

A fost elaborată o metodologie nouă pentru calcularea Indicelui Integral Teritorial de Reziliență Demografică în loc de Indicele Integral Teritorial de Securitate Demografică în contextual ajustării la conceptul de ”reziliență demografică” aprobat de MMPS. A fost calculat Indicele Îmbătrânirii Active pe medii de reședință. Rezultatele demonstrează că în orașe acest indicator constituie 25.8 puncte din 100 valoarea maximă, iar în sate – 22.2 puncte, ceea ce semnalează de oportunități reduse de îmbătrânire activă.

În scopul creșterii gradului de accesibilitate și de percepție a indicatorilor demografici a fost elaborată Harta de date Profilul Demografic al Republicii Moldova 2022 în format tipărit și electronic (<https://ccd.ince.md/HartaDemografica/index.html>).